CELEX: 62015CN0171
Language: bg
Date: 2015-04-15 00:00:00
Title: Дело C-171/15: Преюдициално запитване от Hoge Raad der Nederlanden (Нидерландия), постъпило на 15 април 2015 г. — Connexxion Taxi Services BV/Staat der Nederlanden (Ministerie van Volksgezondheid, Welzijn en Sport) и др.

29.6.2015   
            
            
               BG
            
            
               Официален вестник на Европейския съюз
            
            
               C 213/16
            
         Преюдициално запитване от Hoge Raad der Nederlanden (Нидерландия), постъпило на 15 април 2015 г. — Connexxion Taxi Services BV/Staat der Nederlanden (Ministerie van Volksgezondheid, Welzijn en Sport) и др.
   (Дело C-171/15)
   (2015/C 213/26)
   Език на производството: нидерландски
   
      Запитваща юрисдикция
   
   Hoge Raad der Nederlanden
   
      Страни в главното производство
   
   
      Касатор: Connexxion Taxi Services BV
   
      Ответници по касационната жалба: Staat der Nederlanden (Ministerie van Volksgezondheid, Welzijn en Sport), Transvision BV, Rotterdamse Mobiliteit Centrale RMC BV, Zorgvervoercentrale Nederland BV
   
      Преюдициални въпроси
   
   
               1)
            
            
               
                           а)
                        
                        
                           Допуска ли правото на Съюза, и по-специално член 45, параграф 2 от Директива 2004/18/ЕО (1) относно координирането на процедурите за възлагане на обществени поръчки за строителство, услуги и доставки, възлагащият орган да бъде задължен по силата на националното право да провери, при прилагане на принципа на пропорционалност, дали оферент, който отговаря за сериозно професионално нарушение, действително трябва да бъде изключен от участие в процедурата?
                        
                     
                           б)
                        
                        
                           В това отношение от значение ли е обстоятелството, че възлагащият орган е включил в условията на поръчката клауза, според която оферта, по отношение на която се прилага основание за изключване от участие в процедурата, не се взема под внимание, и няма да бъде предмет на по-нататъшна преценка по същество?
                        
                     
         
               2)
            
            
               При положителен отговор на въпрос 1а, допуска ли правото на Съюза националните юрисдикции да извършват не „цялостна“ проверка с оглед на принципа на пропорционалност, каквото е извършена от възлагащия орган в конкретния случай, а да се задоволяват с („обща“) проверка дали при внимателна преценка възлагащият орган е могъл да стигне до решението, че оферент, който е извършил сериозно професионално нарушение по смисъла на член 45, параграф 2, първа алинея от Директивата, въпреки това не трябва да бъде изключен от участие в процедурата?
            
         
      (1)  ОВ L 134, стр. 114; Специално издание на български език, 2007 г., глава 6, том 8, стр. 116, поправка в ОВ L 182, 10.7.2008 г.